Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: kell venni a 244/2000. (XII. 24.) Korm. rendelet módosításait is.
Paragraph Index: 874

d) kapcsolat jellege oszlopban pedig a 13G táblázat e) oszlopában szereplõ, „Bevonásnál történõ figyelembevétel” oszlop kódjait kell szerepeltetni. Ha a vállalkozás a bevonásnál történõ figyelembevétel egyik kódja alatt sem szerepel, mert pl. befolyásoló részesedésû tulajdonosnak minõsül, akkor „E” egyéb megjelölést kell alkalmazni. 13JA PORTFOLIÓ ELEMZÉS – LEJÁRT KÖVETELÉSEK (bruttó könyv szerinti / nyilvántartási értéken) A jelentés célja Ebben a táblában a hitelintézeti csoport által vállalt az egy-egy ügyféllel szembeni kockázatokat a lejárt követelés (kockázatvállalás) idõintervallumában kell kimutatni. A jelentés kitöltése A lejárt követeléseket a könyv szerinti bruttó értéken kell kimutatni. Az egy hitellel kapcsolatos meg nem fizetett részleteket az esedékességtõl eltelt idõponttól számított lejárati napok számának megfelelõ sávban kell szerepeltetni. Ha egy hitelintézeti csoport a lejárt kölcsönt az elmaradt törlesztések szerint megbontani nem tudja, vagy ez aránytalanul nagy költséggel járna, akkor a prudens megközelítés szellemében az egész kölcsönt a legrégebben lejárt sávban kell kimutatni. A vásárolt követeléseket a legrégebben lejárt kamatvagy tõketörlesztésnek megfelelõ sávba kell beállítani. 13JB PORTFOLIÓ ELEMZÉS – MINÕSÍTÉS A jelentés kitöltése A táblában a Hpt. 87. §-a és a kintlévõségek, befektetések, mérlegen kívüli tételek és a fedezetek minõsítésének és értékelésének szempontjairól szóló külön jogszabály elõírásai szerinti minõsítés szerint kell a kockázatvállalást jelentõ mérlegtételeket és mérlegen kívüli tételeket szerepeltetni. A táblázatban azokat az állományokat kell feltüntetni amelyek a vonatkozó PM rendelet szerint minõsítési kötelezettség alá tartoznak. Nem kell szerepeltetni a külföldi székhelyû összevont alapú felügyelet alá vont intézmény adatait, tekintettel a hivatkozott PM rendelet területi hatályára. Az egyes minõsítési kategóriában egyaránt fel kell tüntetni az állományok könyv szerinti (nettó) értékét és az állományok könyv szerinti bruttó értékét. A kettõ hányadosának meg kell felelnie a hivatkozott PM rendeletben foglalt elõírásoknak. A mérlegen kívüli tételeknél a nyilvántartási érték céltartalékkal csökkentett értékét, valamint a nyilvántartási értéket kell szerepeltetni. A „problémamentes” állományt két oszlopban kell kimutatni. Az elsõ oszlopban a könyv szerinti nettó értéken kell az állományokat szerepeltetni, így itt kell figyelembe venni a valós értékelésnek megfelelõen kimutatott tételeket. Ezen tételek összege magasabb lehet a bruttó értéknél, amennyiben az adott eszköz, vagy tétel felértékelõdött. A másik oszlopban az állományokat a bekerülési (bruttó, illetve nyilvántartási) értéken kell feltüntetni akkor is, ha a hitelintézet a valós értékelést alkalmazza. Azon hitelintézeti csoportoknál, ahol nem alkalmazzák a valós értékelést, ott a két oszlop megegyezik. Külön, az „Értékelési különbözet összesen” oszlopban kell kimutatni azokat az összegeket, amelyek nem a minõsítéstõl függenek, hanem a valós értékelésbõl adódnak. Az értékelési különbözetet soronként összevontan kell szerepeltetni, és az értékeket elõjelhelyesen kimutatni. Az elõzõeknek megfelelõen a nettó érték esetenként nagyobb is lehet a bruttó értéknél. Így a bruttó és nettó állomány különbsége a minõsítéstõl eltérõen nemcsak az értékvesztés-(kockázati céltartalék-) állományt, hanem a valós értékelésbõl adódóan a bekerülési (a bruttó) értéknél nagyobb értéket mutatva pozitív, vagy kisebb összegként 2005/171/II. szám negatív értékelési különbözetet is jelentik. Külön, az „Értékvesztés (kockázati céltartalék) összesen” oszlopban kell kimutatni azokat az összegeket, amelyek az eszközök, valamint a mérlegen kívüli tételek minõsítésébõl származnak. Ennek az állománynak meg kell egyezni egyrészt a mérlegtételek után elszámolt értékvesztések összegével, illetve a mérlegen kívüli tételek után figyelembe vett kockázati céltartalék értékével. Az értékvesztés oszlopot elõjelhelyesen kell kitölteni. A függõ kötelezettségek közül elkülönülten kell kimutatni a peres ügyekkel kapcsolatos állományokat. A függõ kötelezettségek között kell nyilvántartani azokat a pénzügyi és befektetési szolgáltatásokkal kapcsolatos perek perértékét, amellyel kapcsolatosan nem tartoznak sem a peresített, sem azon követelések közé, amelyre száz százalékos értékvesztést számoltak el (a hitelintézet az alperes). A bruttó állományi adatnak a perértéket kell feltüntetni, míg a nettó értéknek a pervesztési eséllyel csökkentett nettó értéket kell szerepeltetni. A függõ kötelezettségek között külön kell szerepeltetni azoknak a kötelezettségeknek az állományát, ahol követelésértékesítés miatt a fennmaradó függõ kötelezettségre (visszkereseti jog, egyéb) a hivatkozott PM rendelet szerint külön céltartalékot kell képezni. 13KA BELFÖLDI PÉNZÜGYI SZERVEZETEK ADATAI A jelentés kitöltése A táblázatot az összevont alapú felügyelet alá tartozó intézményekkel kapcsolatos csoporton kívüli ügyletek részleteire vonatkozóan kell kitölteni. A pénzügyi, illetve befektetési vállalkozások közé, az intézmények sorolandók, amelyek a Hpt-ben, és a Tpt-ben meghatározottak szerinti vállalkozások, és a Felügyelet engedélyével rendelkeznek. Az 1. Összesen sor értéke megegyezik külön-külön a (2+…6), illetve a (6+7) sorok összegével. A pénzügyi vállalkozásokkal, a befektetési vállalkozásokkal, befektetési alapkezelõkkel, továbbá az egyéb szervezetekkel kapcsolatos kockázatvállalásokat – ügyfelenként –kell részletezni és a 2–5. sorokban összesíteni. Az egyéb, nem a Felügyelet ellenõrzése alá tartozó pénzügyi, speciális pénz- és tõkepiaci intézményekkel kapcsolatos ügyleteket a 6. sorban kell összesíteni. A 6. Nem részletezettek sorban azokat ügyfeleket kell összesíteni, amelyek esetében az ügyletek nem érik el az egymillió, a szövetkezetek esetében az ezer forintot. Az összes belföldi kapcsolatot a 01. sortól kezdõdõen fel kell sorolni. A sorok száma nem korlátozott. A részletezett állományt a 7. sorban lévõ kell összesíteni. A mérlegtételeket, valamint a mérlegen kívüli kötelezettségeket, illetve követeléseket forint összegben, illetve abból kiemelve devizában és a könyv szerinti (nettó) értéken kell feltüntetni. 13KB KÜLFÖLDI PÉNZÜGYI SZERVEZETEK ADATAI A jelentés kitöltése A táblázatot az 15KA táblához hasonlóan (nettó értéken) kell kitölteni. Itt – elsõsorban a magyar törvények definíciója szerinti – a pénzügyi vállalkozásokkal, a befektetési vállalkozásokkal, befektetési alapkezelõkkel, valamint egyéb, speciális pénz- és tõkepiaci intézményekkel kapcsolatos kockázatokat, a mérlegben elszámolt, illetve mérlegen kívüli tételként nyilvántartott forint- és devizaköveteléseket, illetve kötelezettségeket kell részletezni, és ügyfelenként felsorolni. A táblázatban nem kell szerepeltetni a külföldi székhelyû összevont alapú felügyelet alá vont intézmény adatait. A 6. Nem részletezettek sorban azokat az ügyfeleket kell összesíteni, amelyek esetében az ügyletek nem érik el az egymillió, a szövetkezetek esetében az ezer forintot. Az összes külföldi kapcsolatot a 01. sortól kezdõdõen fel kell sorolni. A sorok száma nem korlátozott. A felsorolt ügyfelek adatait a 7. sorban kell összesíteni. A részletezett állomány és a 6. sorban lévõ értékek együttes összesítésének a 1. Összesen sorral meg kell egyezni. Az azonosító oszlopban az ügyfélre vonatkozó Swift számot, (esetleg) banki azonosító számot kell megadni, amennyiben törzsszámmal nem rendelkezik. Az ügyfél neve után zárójelben az adott ország – MNB által is használt – kódjelét kell beírni. V. Fejezet ÉVENKÉNTI JELENTÉS, ÉVES AUDITÁLT JELENTÉS Évenkénti jelentés táblázatai:

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes